কুরআন মজিদ পৃথিবীর মানুষকে সত্য ও অসত্যের মধ্যে, ন্যায় ও অন্যায়ের মধ্যে পার্থক্য নির্ণয় করে দেয় এবং সৎপথের দিশা দেয়। এ এমন এক মহাগ্রন্থ, যা যুগের সমগ্র চাহিদাকে মেটাতে সক্ষম এবং সমগ্র মানব জাতির জন্য পথপ্রদর্শক। কুরআন মজিদে ইরশাদ হয়েছে : হাজা বালাগুল লিন্ নাসি ওয়া লি ইউন্যারু বিহি-এ মানুষের জন্য এক বার্তা, যাতে এর দ্বারা ওরা সতর্ক হয়। (সূরা ইব্রাহীম : আয়াত ৫২)। আল্লাহ্ জাল্লা শানুহু ইরশাদ করেন : ওয়া লাকাদ র্সরাফনা ফী হাযাল কুরআনি লি ইয়ায্যাক্কারু- আর আমি অবশ্যই এই কুরআনে বহু বিষয় বার বার বিবৃত করেছি যাতে ওরা ্উপদেশ গ্রহণ করে। (সূরা বনী ইসরাইল : আয়াত ৪১), ওয়া লাকাদ ইয়াস্সারনাল কুরআন লিযযিক্র-কুরআন আমি সহজ করে দিয়েছি উপদেশ গ্রহণের জন্য। (সূরা কামার : আয়াত ২২), ইন্ হুয়া ইল্লা যিক্রুল্ লিল্ আলামীনÑ এটা তো বিশ্বজগতের জন্য উপদেশ। (সূরা তাকবীর : আয়াত ২৭)।